El Departament d'Agricultura, Ramaderia, Pesca i Alimentació (DARP) té com a objectiu, entre d'altres, l'impuls i el foment de les assegurances agràries a fi de salvaguardar les produccions agràries i ramaderes.
Per aquest motiu, es duen a terme, regularment, diferents activitats de foment per fer extensives aquestes assegurances a tot el sector de la producció agrària, entre les quals destaquen les convocatòries d'ajuts consistents en una subvenció directa sobre el cost de contractació de l'assegurança agrària de què es tracti.
Els resultats obtinguts per aquestes convocatòries d'ajuts aconsellen continuar amb la subvenció de les assegurances agràries.
En el marc del Pla d'assegurances agràries combinades vigent, el DARP subvenciona un percentatge sobre la subvenció que l'Entitat Estatal d'Assegurances Agràries (ENESA) aplica a la pòlissa contractada, excepte en el cas de la línia de retirada i destrucció d'animals morts a l'explotació, on se subvenciona per cap d'animal.
El 38è Pla d'assegurances agràries corresponent a l'any 2017, aprovat per Acord del Consell de Ministres de 16 de desembre de 2016, dona continuïtat a l'anterior Pla tot destinant-hi el mateix pressupost que l'any 2016 i conservant la reducció dels percentatges d'ajut.
Per aquesta raó, i amb l'objectiu de mantenir el pressupost destinat pel DARP al foment de les assegurances agràries, s'han augmentat els percentatges d'ajuts de les diferents línies.
Alhora, i a fi de fomentar una major eficiència del sistema de recollida dels animals morts a l'explotació en el marc de l'assegurança agrària, es manté una subvenció més elevada per a les explotacions que disposen de contenidors refrigerats o congeladors que permetin espaiar i reduir significativament la freqüència de recollida.
D'altra banda, i fora del marc del Pla d'assegurances agràries combinades, el DARP també subvenciona les pòlisses subscrites en la modalitat d'assegurances per a les estructures, cobertures i instal·lacions d'hivernacles, umbracles i túnels, independents de les pòlisses subscrites per a l'assegurament de la producció que protegeixen.
Els ajuts inclosos en el Pla d'assegurances agràries 2017 tenen naturalesa d'ajut d'estat i han estat declarats compatibles amb el mercat interior per la Comissió Europea mitjançant la Decisió de la Comissió de 9 d'abril de 2015 (SA.40313 (2014/N)) i la Decisió de la Comissió de 28 d'agost de 2015 (SA.42697 (2015/N)).
Els ajuts a les assegurances per a les estructures, cobertures i instal·lacions d'hivernacles, umbracles i túnels, independents de les pòlisses subscrites per a l'assegurament de la producció que protegeixen estan subjectes al règim d'ajuts establert al Reglament (UE) 1408/2013 de la Comissió, de 18 de desembre, sobre l'aplicació dels articles 107 i 108 del Tractat de funcionament de la Unió Europea als ajuts de minimis en el sector agrícola (DOUE L- 352, de 24.12.2013).
Consegüentment, valorada la conveniència de continuar fomentant l'ús de les assegurances agràries; d'acord amb l'article 92 del Decret legislatiu 3/2002, de 24 de desembre, pel qual s'aprova el text refós de la Llei de finances públiques de Catalunya, a proposta de la Direcció General de Desenvolupament Rural, i en ús de les atribucions que m'han estat conferides,
Aprovar les bases reguladores dels ajuts per al foment de l'ús de les assegurances agràries, que es publiquen a l'annex 1 d'aquesta Ordre, aplicables a les línies corresponents als grups que figuren a l'annex 2 d'aquesta Ordre.
Aprovar el procediment de tramitació per mitjans telemàtics en la convocatòria pública dels ajuts de l'apartat 2 b) de l'annex 1 d'aquesta Ordre, regulats en les bases reguladores aprovades en l'article 1, que serà obligatori per a les entitats públiques i per a les persones a què fa referència l'article 14.2 de la Llei 39/2015, d'1 d'octubre, i preferent per a les persones físiques, el qual consta a l'annex 3 d'aquesta Ordre.
Es faculta el director o la directora general de Desenvolupament Rural perquè dicti les disposicions que calguin per a l'execució i el desplegament d'aquesta Ordre.
1.1 Establir les mesures per a l'aplicació dels ajuts per al foment de l'ús de les assegurances agràries a Catalunya, d'acord amb el Pla d'assegurances agràries combinades.
1.2 Establir un règim temporal d'ajuts de minimis per a les pòlisses subscrites en la modalitat d'assegurances per a les estructures, cobertures i instal·lacions d'hivernacles, umbracles i túnels, independents de les pòlisses subscrites per a l'assegurament de la producció que protegeixen.
Línies d'assegurances subvencionables
El DARP concedirà ajuts per al pagament del cost de les primes de les persones que subscriguin les assegurances següents:
a) Assegurances corresponents a les línies que detalla l'annex 2 d'aquesta Ordre, incloses al Pla.
Els ajuts a aquestes assegurances tenen naturalesa d'ajuts d'Estat i corresponen al règim notificat per l'Administració general de l'Estat, d'acord amb la Decisió de la Comissió de 9 d'abril de 2015, per la qual es declara compatible amb el mercat comú aquest règim d'ajuts (SA.40313 (2014/N)), i la Decisió de la Comissió de 28 d'agost de 2015 (SA.42697 (2015/N)), que prorroga el règim fins al 31 de desembre de 2020.
b) Assegurances per a les estructures, cobertures i instal·lacions d'hivernacles, umbracles i túnels, independents de les pòlisses subscrites per a l'assegurament de la producció que protegeixen.
Els ajuts a aquestes pòlisses se sotmeten al Reglament (UE) 1408/2013 de la Comissió, de 18 de desembre, relatiu a l'aplicació dels articles 107 i 108 del Tractat de funcionament de la Unió Europea als ajuts de minimis en el sector agrícola.
3.1 L'assegurança s'aplicarà als sectors agrícola, ramader, forestal i aqüícola.
3.2 Els riscos assegurables són tots els fenòmens de la natura susceptibles de produir danys sobre les produccions agràries que compleixin els requisits tècnics necessaris per al seu assegurament.
4.1 La cobertura dels riscos emparats per les assegurances agràries que preveuen els plans anuals, la realitzaran les entitats asseguradores i el Consorci de Compensació d'Assegurances que s'inclouen a Agroseguro.
4.2 La subscripció de les assegurances previstes al Pla, la realitzaran exclusivament les entitats asseguradores incloses a Agroseguro i els/les agents d'assegurances autoritzats/ades, de la manera legalment establerta.
4.3 La subscripció de l'assegurança és voluntària per a les persones que es dediquen a l'agricultura, a la ramaderia, a l'aqüicultura i a la producció forestal.
4.4 Les assegurances poden ser subscrites de manera individual o de manera col·lectiva.
Poden ser beneficiàries d'aquests ajuts les persones físiques o jurídiques titulars d'explotacions agràries que compleixin els requisits següents:
a) Tenir parcel·les o caps de bestiar ubicats al territori de Catalunya.
b) En el cas de les línies que cobreixin garanties addicionals aplicables a les organitzacions de productors, aquestes organitzacions han de tenir el domicili social a Catalunya.
c) Contractar les assegurances de l'apartat 2 a) d'aquestes bases reguladores dins el termini que estableix el Pla, o haver contractat o contractar les assegurances de l'apartat 2 b) d'aquestes bases reguladores dins del termini que estableixi la convocatòria corresponent.
d) No incórrer en cap de les causes que impedeixin adquirir la condició de persona beneficiària que estableix l'article 13 de la Llei 38/2003, de 17 de novembre, general de subvencions, ni l'article 99 del Decret legislatiu 3/2002, pel qual s'aprova el text refós de la Llei de finances públiques de Catalunya.
e) Complir la quota de reserva per a la integració social del personal discapacitat que estableix la legislació vigent, si escau.
f) En el supòsit que l'empresa tingui una plantilla igual o superior a vint-i-cinc persones, declaració conforme l'empresa beneficiària ha previst, conjuntament amb els agents socials, els mitjans oportuns per prevenir i detectar casos d'assetjament sexual i d'assetjament per raó de sexe i intervenir-hi en els seus centres de treball.
h) En el cas d'empreses i entitats, no haver estar sancionada o condemnada perquè ha exercit o tolerat pràctiques laborals considerades discriminatòries per raó de sexe o de gènere, sancionada per resolució administrativa ferma o condemnada per sentència judicial ferma.
i) Presentar declaració sobre si s'han demanat i/o s'han obtingut altres ajuts públics o privats per a la mateixa activitat, fent constar la relació detallada amb l'entitat concedent i la quantitat sol·licitada i/o obtinguda.
j) No tenir la consideració d'empresa en situació de crisi, d'acord amb la definició continguda en l'article 2.14 del Reglament (UE) 702/2014 de la Comissió.
k) Quan es tracti de persones físiques empresàries: estar donada d'alta en el cens de l'Impost sobre Activitats Econòmiques en aquells supòsits en què sigui obligatori.
l) En el cas de comptar amb centres laborals: complir la normativa de política lingüística fent constar, com a mínim en català, els rètols i les informacions de caràcter fix que continguin text que han de figurar a l'interior dels centres laborals adreçats a les persones que hi treballen.
m) En el cas d'agrupació de persones físiques o jurídiques, aquesta agrupació no es podrà dissoldre fins que no hagin transcorregut els terminis de prescripció que preveuen l'article 100.4 del text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i l'article 65 de la Llei 38/2003, de 17 de novembre, general de subvencions.
n) No estar subjectes a una ordre de recuperació pendent després d'una decisió prèvia de la Comissió que hagi declarat l'ajut il·legal i incompatible amb el mercat interior.
o) Les persones sol·licitants d'aquests ajuts s'han d'adherir al codi ètic que figura com a annex 4.
6.1 L'ajut té caràcter de subvenció directament aplicable al cost de les assegurances, i consistirà en el següent:
a) En relació amb les línies d'assegurança de l'apartat 2 a) d'aquestes bases reguladores:
a.1) La subvenció es concedirà en forma d'aportació al pagament de la prima, que serà descomptada de l'import global de la prima a satisfer per la persona assegurada en el moment de la contractació i pagada posteriorment pel DARP a AGROSEGURO en la forma i els termes previstos en el Conveni de col·laboració formalitzat entre ambdues parts per al foment de l'ús de les assegurances agràries en el sector agrari català.
a.2) Se subvencionarà un percentatge sobre la subvenció que ENESA apliqui a les parcel·les o caps de bestiar ubicats al territori de Catalunya de la pòlissa contractada.
Els percentatges s'estableixen segons els grups de classificació descrits a l'annex 2 d'aquesta Ordre, i són els següents:
a.3) Se subvencionarà un import per a les línies del grup VIII descrites a l'annex 2 d'aquesta Ordre d'acord amb els quadres següents i segons les tres zones de recollida d'animals morts que preveu l'Ordre AAA/1119/2012, de 22 de maig (BOE núm. 128, de 29.5.2012):
ZONA 1: Alt Empordà, Anoia, Alt Penedès, Bages, Barcelonès, Baix Empordà, Berguedà, Baix Llobregat, Garraf, Garrotxa, Gironès, Maresme, Osona, Pla de l'Estany, Ripollès, Selva, Vallès Occidental, Vallès Oriental
Les categories de bestiar no incloses en el quadre anterior no rebran subvenció del DARP.
La subvenció que s'aplicarà, en general, serà la de la columna Subvenció per a explotacions sense refrigerador.
Podran beneficiar-se de l'import corresponent a la columna Subvenció per a explotacions amb refrigerador les explotacions que, a més de disposar de contenidors refrigerats o congeladors, compleixin un dels requisits següents:
Freqüència mitjana de recollides superior a 15 dies.
Mitjana de kg per recollida superior als 300 kg.
En el moment de la contractació, per poder aplicar l'import de Subvenció per a explotacions amb refrigerador, caldrà que la persona titular de l'explotació declari que disposa de contenidor refrigerat o congelador i es comprometi a complir un dels dos requisits, freqüència mitjana de recollida o mitjana de kg per recollida, damunt esmentats.
A les explotacions a les quals s'apliqui l'import de Subvenció per a explotacions amb refrigerador però no disposin de contenidors refrigerats o congeladors, o, tot i disposar-ne, al final del període de vigència de la pòlissa no assoleixin cap d'aquests dos paràmetres, se'ls recalcularà la subvenció aplicant els percentatges corresponents a explotacions que no disposen de refrigerador, i hauran de retornar la diferència de subvenció.
a.4) S'estableix una subvenció addicional del 6,7% sobre l'import de la bonificació que Agroseguro aplica per a la mesura preventiva de xarxes antipedra.
Aquesta subvenció addicional s'aplicarà exclusivament a les parcel·les que disposin d'aquesta mesura preventiva i per a les línies d'assegurança següents, incloent-hi els seus complementaris:
Assegurança amb cobertures creixents per a explotacions hortícoles a l'aire lliure, de cicle primavera-estiu, a la península i les Balears.
Assegurança amb cobertures creixents per a explotacions hortícoles a l'aire lliure, de cicle tardor-hivern, a la península i les Balears.
Assegurança amb cobertures creixents per a explotacions hortícoles amb cicles successius, a la península i les Balears.
Assegurança amb cobertures creixents per a explotacions de multiconreu d'hortalisses.
Assegurança amb cobertures creixents per a explotacions de planta viva, flor tallada, planters i llavors a la península i les Balears.
Assegurança amb cobertures creixents per a explotacions de fruiters.
Assegurança amb cobertures creixents per a explotacions de cirera.
Assegurança amb cobertures creixents per a explotacions de caqui i altres fruiters.
Assegurança amb cobertures creixents per a explotacions de cítrics.
Assegurança amb cobertures creixents per a explotacions de vinya a la península i les Balears.
Assegurança amb cobertures creixents per a explotacions de raïm de taula.
a.5) L'import màxim d'aquest ajut serà el següent:
En la línia de retirada i destrucció d'animals morts en l'explotació: 4.000,00 euros.
En les línies d'assegurança de bestiar que incloguin l'assegurança complementària de retirada i destrucció d'animals, el límit general de 3.000,00 euros per a l'assegurança de vida i el límit de 4.000,00 euros per a l'assegurança de retirada i destrucció d'animals morts s'aplicaran de manera independent per a ambdues assegurances.
En l'assegurança amb cobertures creixents per a organitzacions de productors de fruites i hortalisses (OPFH) i cooperatives: 22.500,00 euros.
En la línia d'aqüicultura marina: 18.750,00 euros.
El límit serà de 6.000,00 euros en els casos següents:
- Per a tots els mòduls, excepte el P i els complementaris de qualsevol mòdul, de les línies d'assegurança amb cobertures creixents per a explotacions de fruiters, assegurança d'explotacions d'olivera i assegurança amb cobertures creixents per a explotacions de conreus herbacis extensius.
- Per a tots els mòduls de l'assegurança amb cobertures creixents per a explotacions de cítrics, l'assegurança amb cobertures creixents per a explotacions hortícoles a l'aire lliure, de cicle primavera-estiu i de cicle tardor-hivern a la península i les Balears, l'assegurança amb cobertures creixents per a explotacions de multiconreu d'hortalisses, i l'assegurança amb cobertures creixents de planta viva, flor tallada, planters i llavors a la península i les Balears.
a.6) L'import total concedit de subvenció, tant d'ENESA com del DARP, no podrà excedir mai:
- en les assegurances agrícoles, el 65% de l'import de rebut de prima sense tenir en compte els recàrrecs de contractació;
- en les assegurances de retirada i destrucció d'animals, el 90% de l'import de rebut de prima sense tenir en compte els recàrrecs de contractació;
- en la resta d'assegurances de bestiar no incloses en el punt anterior, el 65% del rebut de prima sense tenir en compte els recàrrecs de contractació, i
- en les assegurances d'aqüicultura, el 41% del rebut de prima sense tenir en compte els recàrrecs de contractació.
a.7) La suma de totes les subvencions no podrà excedir els percentatges màxims establerts per a les assegurances agràries en les directrius comunitàries sobre ajuts estatals al sector agrari i forestal 2014-2020.
b) En relació amb les línies d'assegurança de l'apartat 2 b) d'aquestes bases reguladores:
b.1) Se subvencionarà com a màxim el 27% del cost de la prima.
Sens perjudici d'aquest import màxim subvencionable, el total d'ajuts de minimis atorgats a una persona beneficiària no podrà excedir de 15.000,00 euros bruts durant l'exercici fiscal en curs i els dos exercicis fiscals anteriors, ni es podrà acumular amb cap altre ajut estatal per a les mateixes despeses subvencionables si d'aquesta acumulació resulta una intensitat superior a l'establerta per a les circumstàncies concretes de cada cas en un reglament d'exempció per categories o en una decisió adoptada per la Comissió.
b.2) L'import màxim d'aquest ajut serà de 3.000,00 euros per persona beneficiària.
6.2 La subvenció podrà ser reduïda totalment o parcialment, abans no es dicti la resolució definitiva, com a conseqüència de les restriccions que derivin del compliment dels objectius d'estabilitat pressupostària i sostenibilitat financera.
6.3 En cap cas, l'import de les subvencions concedides no pot ser d'una quantia que, aïlladament o en concurrència amb subvencions d'altres entitats, ajuts, ingressos o recursos, superi el cost de l'activitat a desenvolupar per la persona beneficiària.
7.1 Els ajuts establerts en l'apartat 2 a) d'aquestes bases reguladores seran compatibles amb els ajuts de l'apartat 2 b), sens perjudici del que estableix l'article 5.3 del Reglament (CE) 1408/2013 de la Comissió, de 18 de desembre, i d'acord amb allò establert a la Decisió de la Comissió de 9 d'abril de 2015 (SA.40313 (2014/N)) i la Decisió de la Comissió de 28 d'agost de 2015 (SA.42697 (2015/N)) que prorroga el règim d'ajuts d'estat fins al 31 de desembre de 2020.
7.2 Pel que fa als ajuts establerts en l'apartat 2 b) d'aquestes bases, i sense perjudici del límit quantitatiu que disposa l'article 3.2 del Reglament (UE) 1408/2013, el règim d'acumulació amb altres ajuts de minimis es regeix per l'establert en l'article 5 de l'esmentat Reglament.
Els ajuts que estableix aquesta Ordre es podran acumular a d'altres ajuts públics per a les mateixes despeses subvencionables, sempre que aquesta acumulació no doni lloc a una intensitat superior a l'establerta per a les circumstàncies concretes de cada cas per la normativa comunitària.
8.1 La formalització de l'assegurança corresponent tindrà la consideració de sol·licitud d'ajut sempre que s'hagi realitzat correctament i dins el període de subscripció que estableix el MAPAMA, llevat del cas de la línia d'assegurança de l'apartat 2 b) d'aquestes bases reguladores, per a la qual caldrà presentar la sol·licitud per mitjans telemàtics de manera obligatòria per a les persones jurídiques i la resta d'entitats a què fa referència l'article 14.2 de la Llei 39/2015, d'1 d'octubre, i preferentment per via telemàtica per a les persones físiques, tot utilitzant la seu electrònica de la Generalitat de Catalunya https://seu.gencat.cat, en el canal que correspongui, mitjançant els formularis normalitzats que es faciliten a través de la pàgina web Tràmits gencat [URL], o bé des de la seu electrònica https://seu.gencat.cat, o que es poden obtenir en qualsevol dependència del DARP.
La persona assegurada podrà renunciar a la subvenció especificant-ho a la pòlissa en el moment de la contractació o durant la vigència de la pòlissa.
La contractació de la pòlissa de l'assegurança constitueix una declaració responsable de la persona assegurada conforme reuneix els requisits exigits en els normes reguladores sobre subvencions i ajuts públics, d'acord amb els articles 13 i 14 de la Llei 38/2003, de 17 de novembre, i en la resta de normativa aplicable.
8.2 La documentació que han d'aportar les persones sol·licitants s'indica a continuació.
No obstant això, no caldrà presentar la documentació que ja s'hagi presentat anteriorment al DARP i de la qual no hagin variat les dades i continuïn sent vigents.
En aquest cas, quan s'iniciï el procediment administratiu en una oficina del DARP diferent a la que es va presentar la documentació, cal indicar a l'imprès de sol·licitud en quin procediment, campanya o any i unitat del DARP es va aportar la documentació requerida.
8.2.1 Les persones que contractin la pòlissa d'assegurança de l'apartat 2 a) d'aquestes bases reguladores hauran d'aportar la documentació que estableixen les bases reguladores i la convocatòria de subvencions de l'Administració general de l'Estat a la subscripció de les assegurances incloses al Pla d'assegurances agràries combinades de l'any de la convocatòria.
8.2.2 Les persones que contractin les assegurances de l'apartat 2 b) d'aquest annex hauran de presentar la documentació següent:
a) Acreditació de les dades d'identitat de la persona sol·licitant o de qui la representi mitjançant DNI/NIF/NIE o altre document que l'acrediti, si s'escau, en el cas de no haver autoritzat el DARP a obtenir aquesta informació, d'acord amb el que estableix l'apartat 8.3.
c) Còpia del/s rebut/s de pagament de l'assegurança i justificant de pagament.
En el cas que la mateixa pòlissa d'assegurança cobreixi altres conceptes diferents dels indicats a l'apartat 2 b) d'aquestes bases reguladores, aquesta pòlissa haurà d'especificar el cost de la part objecte d'ajut.
d) Certificat de l'entitat asseguradora on consti desglossat l'import de la prima corresponent a la part de l'estructura, cobertura i instal·lacions d'hivernacle, umbracle o túnel, tant del capital assegurat com del de la prima.
e) En el cas de les persones jurídiques, a més de la documentació esmentada als apartats anteriors, s'ha de presentar la següent:
- Còpia de les escriptures i/o estatuts registrats de l'entitat sol·licitant i de la seva modificació, si s'escau.
Si aquesta documentació està disponible al Registre de Societats Agràries de Transformació, al Registre d'Entitats Jurídiques o al Registre de Cooperatives, el DARP ho verificarà d'ofici.
- Qualsevol document admès en dret que acrediti que la persona física que signa la sol·licitud actua en nom i representació de l'entitat sol·licitant, si escau.
- Certificat de l'acord de l'òrgan competent segons els estatuts de l'entitat per sol·licitar l'ajut i acceptar els compromisos corresponents.
Si aquesta documentació està disponible al Registre d'Entitats Jurídiques, al Registre de Cooperatives o al Registre de Societats Agràries de Transformació (SAT), el DARP ho verificarà d'ofici.
8.2.3 En relació amb l'ajut establert a l'apartat 2 b) d'aquestes bases reguladores, l'imprès de sol·licitud ha d'incloure, entre d'altres, les declaracions responsables sobre els aspectes que es relacionen a continuació i que la persona sol·licitant ratifica mitjançant la signatura de la sol·licitud:
a) El compte corrent on s'ha d'ingressar l'import de la subvenció inclòs a l'imprès de sol·licitud pertany a la persona beneficiària de l'ajut.
c) No està sotmesa a les causes que impedeixen adquirir la condició de persona beneficiària que estableix l'article 13 de la Llei 38/2003, de 17 de novembre, ni trobar-se en els supòsits de l'article 99 del Decret legislatiu 3/2002, pel qual s'aprova el text refós de la Llei de finances públiques de Catalunya.
d) No té sol·licitat o concedit cap ajut econòmic pel mateix concepte públic o privat a banda del concedit per ENESA, o, en cas contrari, declaració, que caldrà adjuntar a l'imprès de sol·licitud, de les dades sobre l'entitat subvencionadora i l'import de la subvenció.
e) Compleix la quota de reserva per a la integració social del personal discapacitat que estableix la legislació vigent, si escau.
f) Ajuts de minimis o altres ajuts rebuts, ja siguin d'Estat o no, en l'exercici actual i en els dos anys fiscals anteriors, fent constar que l'ajut global de minimis que hagi rebut no supera els límits establerts.
g) No haver rebut ajuts que hagin estat declarats il·legals o incompatibles per la Comissió Europea, o, si és el cas, havent rebut aquests ajuts, si ha procedit al seu reemborsament o pagament en un compte bancari bloquejat.
h) En el supòsit que l'empresa tingui una plantilla igual o superior a vint-i-cinc persones, declaració conforme l'empresa beneficiària ha previst, conjuntament amb els agents socials, els mitjans oportuns per prevenir i detectar casos d'assetjament sexual i d'assetjament per raó de sexe i intervenir-hi en els seus centres de treball.
j) En el cas d'empreses i entitats, no haver estar sancionada o condemnada perquè ha exercit o tolerat pràctiques laborals considerades discriminatòries per raó de sexe o de gènere, sancionada per resolució administrativa ferma o condemnada per sentència judicial ferma.
k) No tenir la consideració d'empresa en situació de crisi, d'acord amb la definició continguda en l'article 2.14 del Reglament (UE) 702/2014 de la Comissió.
l) Quan es tracti de persones físiques empresàries: estar donada d'alta en el cens de l'Impost sobre Activitats Econòmiques en aquells supòsits en què sigui obligatori.
m) Als centres laborals, complir la normativa de política lingüística: fer constar, com a mínim en català, els rètols i les informacions de caràcter fix que continguin text que han de figurar a l'interior dels centres laborals adreçats a les persones que hi treballen.
n) En el cas d'agrupació de persones físiques o jurídiques, compromís de no dissoldre's fins que no hagin transcorregut els terminis de prescripció que preveuen l'article 100.4 del text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i l'article 65 de la Llei 38/2003, de 17 de novembre, general de subvencions.
o) No estar subjecta a una ordre de recuperació pendent després d'una decisió prèvia de la Comissió que hagi declarat l'ajut il·legal i incompatible amb el mercat interior.
p) Les persones sol·licitants d'aquests ajuts s'han d'adherir al codi ètic que figura com a annex 4.
La inexactitud, falsedat o omissió de caràcter essencial en qualsevol dada o document que acompanyi la sol·licitud de subvencions deixen sense efecte aquest tràmit, des del moment en què es coneguin i amb audiència prèvia a la persona interessada, i, en conseqüència, comporten la inadmissió de la sol·licitud de subvenció, sens perjudici que puguin ser causa de revocació de la subvenció, si es coneixen amb posterioritat a la concessió.
8.3 En el cas dels ajuts de l'apartat 2 a), les persones assegurades, pel fet de contractar la pòlissa de l'assegurança agrària, autoritzen l'Administració perquè, si cal, i a l'objecte de verificar el compliment dels requisits exigits, pugui comprovar la conformitat de les dades que es declaren i cedir informació a altres entitats col·laboradores, per mitjans informàtics o telemàtics, sobre la circumstància d'estar o no al corrent de les seves obligacions tributàries i sobre qualsevol altra informació que permeti certificar el compliment dels requisits exigits per obtenir les subvencions regulades.
8.4 En el cas dels ajuts establerts a l'apartat 2 b), la presentació de la sol·licitud de l'ajut per part de la persona interessada comportarà l'autorització al DARP per obtenir els certificats o verificar les dades necessàries per a la tramitació de l'ajut que han d'emetre altres administracions o entitats públiques.
8.5 La presentació de la sol·licitud de subvenció faculta el DARP per comprovar la conformitat de les dades que s'hi contenen o es declaren.
10.1 Aquest apartat fa referència únicament als ajuts previstos a l'apartat 2 b) d'aquestes bases reguladores
10.2 L'incompliment dels requisits no esmenables o del termini de presentació de sol·licituds que estableixen les bases reguladores de cada subvenció comporta la inadmissió de la sol·licitud.
10.3 Comportarà el desistiment de la sol·licitud
a) La manca de presentació de qualsevol dels documents que preveu la base 6 o la manca d'esmena dels requisits esmenables, dins el termini de 10 dies hàbils i amb el requeriment previ.
b) La manca de presentació del document d'acceptació, en el seu cas, o de la documentació que sigui requerida, en els termes previstos a la base 12.3.
10.4 Prèviament a la concessió de les subvencions, l'òrgan instructor ha de resoldre sobre la inadmissió o el desistiment de les sol·licituds, i ha de notificar la resolució d'inadmissió o desistiment a les persones interessades mitjançant la seva publicació al Tauler electrònic de l'Administració de la Generalitat de Catalunya [URL], sens perjudici que pugui utilitzar addicionalment altres mitjans electrònics.
10.5 Qualsevol persona sol·licitant pot desistir per escrit de la seva sol·licitud de subvenció, abans de la concessió, i l'òrgan instructor ho ha d'acceptar.
11.1 Aquests ajuts s'atorguen a les persones beneficiàries directament fins a exhaurir el pressupost que fixi la convocatòria corresponent.
En el cas de manca de prou pressupost per atendre-les totes, s'aplicarà una reducció dels percentatges de subvenció establerts en l'apartat 6.1 a) d'aquestes bases reguladores prèviament a l'inici de subscripció de qualsevol dels mòduls de la línia d'assegurança.
11.2 Aquest règim d'ajuts és obert a totes les persones a què fa referència l'apartat 5, i per a les línies i els riscos a què fan referència els apartats 2 i 3, respectivament, d'aquestes bases reguladores.
11.3 La subvenció podrà ser reduïda totalment o parcialment, abans no es dicti la resolució definitiva, com a conseqüència de les restriccions que derivin del compliment dels objectius d'estabilitat pressupostària i sostenibilitat financera.
11.4 En el cas de l'ajut de l'apartat 2 a) d'aquestes bases reguladores, la tramitació de l'ajut s'efectuarà de la manera següent:
11.4.1 L'òrgan instructor dels expedients d'ajut és el Servei d'Ajuts a la Sostenibilitat Agrària.
11.4.2 L'òrgan competent per emetre la resolució corresponent és la persona titular de la direcció general de Desenvolupament Rural.
11.4.3 El termini màxim per emetre la resolució de concessió serà de sis mesos, comptats a partir de la data de recepció al DARP de la sol·licitud.
11.4.4 En la resolució de concessió, figuraran, com a mínim, el número d'identificació de l'ajut estatal assignat per la Comissió, l'import màxim de l'ajut, les condicions que haurà de complir la persona beneficiària, el caràcter d'ajut d'estat, la menció expressa del Reglament (UE) 702/2014 de la Comissió, de 25 de juny, pel qual es declaren determinats ajuts als sectors agrícola i forestal i a zones rurals compatibles amb el mercat interior en aplicació dels articles 107 i 108 del Tractat de funcionament de la Unió Europea, juntament amb el títol i la referència de publicació en el DOUE, la procedència dels fons amb els quals es finança l'ajut i la via de recurs que correspongui.
Així mateix, s'ha de fer constar que la fermesa de la resolució de concessió de l'ajut comporta que la persona beneficiària declara tàcitament que és al corrent de les seves obligacions amb l'Administració tributària i la social i amb la Generalitat de Catalunya.
11.4.5 La resolució es notificarà a les persones interessades mitjançant la seva publicació al Tauler electrònic de l'Administració de la Generalitat de Catalunya [URL], sens perjudici que es puguin utilitzar addicionalment altres mitjans electrònics.
11.4.6 Contra la resolució del director o la directora general de Desenvolupament Rural, que no posa fi a la via administrativa, es podrà interposar recurs d'alçada davant el conseller o la consellera d'Agricultura, Ramaderia, Pesca i Alimentació en el termini d'un mes, comptat a partir de l'endemà de la notificació de la resolució, sens perjudici que se'n pugui interposar qualsevol altre que es consideri adient.
11.5 En el cas de l'ajut de l'apartat 2 b) d'aquestes bases reguladores, la tramitació de l'ajut s'efectuarà de la manera següent:
11.5.1 Els actes de tràmit es notificaran d'acord amb el que preveu l'apartat 8 de l'annex 3.
11.5.2 L'òrgan instructor dels expedients d'ajut és el Servei d'Ajuts a la Sostenibilitat Agrària.
11.5.3 L'òrgan competent per emetre la resolució corresponent és la persona titular de la direcció general de Desenvolupament Rural.
11.5.4 El termini màxim per emetre la resolució de concessió i notificar-la per escrit a la persona sol·licitant serà de sis mesos, comptats a partir de la data de finalització del termini de presentació de sol·licituds.
11.5.5 A la resolució de concessió, han de figurar, com a mínim, l'import màxim de l'ajut i les condicions que ha de complir la persona beneficiària, el caràcter de minimis de l'ajut i l'esment exprés al Reglament CE 1408/2013, que regeix aquest règim d'ajuts, fent-hi constar el títol i la referència de publicació al Diari Oficial de la Unió Europea i la procedència dels fons amb què es financen.
Així mateix, cal fer constar que la fermesa de la resolució de concessió de l'ajut comporta que la persona beneficiària declara tàcitament trobar-se al corrent de les seves obligacions tributàries i socials i no tenir cap deute amb la Generalitat de Catalunya.
11.5.6 La resolució s'efectuarà mitjançant publicació al Tauler electrònic de l'Administració de la Generalitat de Catalunya [URL].
Aquesta publicació substitueix la notificació individual i té els mateixos efectes; indicarà els recursos que hi escauen, l'òrgan davant del qual s'han d'interposar i el termini per interposar-los.
Aquest avís no té efectes de notificació i serveix als únics efectes d'informar la persona beneficiària potencial de quan s'efectuarà aquesta notificació que tindrà lloc amb els mitjans esmentats.
11.5.7 Contra la resolució del director o la directora general de Desenvolupament Rural, que no posa fi a la via administrativa, es podrà interposar recurs d'alçada davant el conseller o la consellera d'Agricultura, Ramaderia, Pesca i Alimentació en el termini d'un mes, comptat a partir de l'endemà de la notificació de la resolució, sens perjudici que se'n pugui interposar qualsevol altre que es consideri adient.
12.1 En relació amb l'ajut a què fa referència l'apartat 2 a) d'aquestes bases reguladores, la justificació consistirà en la subscripció de la pòlissa.
12.2 En relació amb l'ajut de l'apartat 2 b) d'aquestes bases reguladores:
12.2.1 El termini de justificació serà el següent:
a) En el cas de pòlisses amb pagament fraccionat, el termini per justificar el pagament serà d'un mes comptat a partir de la data del pagament de la quota respectiva, en el cas que ja es disposi de la resolució aprovatòria; o un mes comptat a partir de la data en què s'hagi notificat la resolució aprovatòria.
b) Si s'han realitzat la subscripció i algun/s del/s pagament/s fraccionat/s amb anterioritat a la publicació d'aquesta convocatòria, el termini d'un mes per presentar la documentació comptarà a partir de l'endemà de la data de publicació de l'Ordre.
12.2.2 Els òrgans competents del DARP comprovaran d'ofici el compliment dels requisits per accedir als ajuts, d'acord amb la documentació aportada amb la sol·licitud i la informació disponible en les bases de dades i registres.
12.2.3 La proposta de pagament de la subvenció es realitzarà amb una certificació prèvia dels serveis competents del DARP on s'especifiqui que l'activitat i la despesa realitzades estan degudament justificades.
12.3 Les persones beneficiàries, per rebre l'import de les subvencions, han d'estar al corrent de les obligacions amb l'Administració tributària i la social en el moment en què l'Administració realitzi les comprovacions corresponents amb l'Agència Estatal d'Administració Tributària i la Tresoreria General de la Seguretat Social, i no tenir deutes de cap mena amb la Generalitat de Catalunya.
No caldrà aportar els certificats acreditatius en el cas de l'autorització al DARP a què es refereix l'apartat 8.4.
En el cas de les assegurances de l'apartat 2 a), aquest control, el realitzarà ENESA, que és qui gestiona la base de dades per al control integral d'accés a subvencions (base de dades CIAS), d'acord amb l'establert a les bases reguladores per a la concessió de subvencions de l'Administració general de l'Estat a l'assegurança agrària, atès el que disposa l'article 16 del Reial decret 425/2016, d'11 de novembre.
12.4 Les persones beneficiàries estan obligades a facilitar tota la informació que els sigui requerida per la Intervenció General de la Generalitat, la Sindicatura de Comptes o altres òrgans competents, d'acord amb el que estableix el Decret legislatiu 3/2002, de 24 de desembre, pel qual s'aprova el text refós de la Llei de finances públiques de Catalunya.
12.5 La regulació dels pagaments en efectiu és la continguda en l'article 7 de la Llei 7/2012, de 29 d'octubre, per la qual cosa no es poden pagar en efectiu operacions en què una de les parts contractants sigui empresari o professional amb un import igual o superior a 2.500,00 euros o el seu equivalent en moneda estrangera.
a) La finalitat de la subvenció.
c) Comunicar a l'òrgan instructor els ajuts, els ingressos o els recursos que financin l'activitat subvencionada, obtinguts o demanats a altres administracions o entitats públiques o privades, nacionals o internacionals, amb posterioritat a la presentació de la sol·licitud de subvenció.
d) Les obligacions que regulen els articles 90 bis i 92 bis del text refós de la Llei de finances públiques de Catalunya, aprovat pel Decret legislatiu 3/2002, de 24 de desembre.
f) Estar al corrent de les obligacions amb l'Administració tributària i la social en el moment en què el DARP realitzi les comprovacions corresponents amb l'Administració Tributària i la Tresoreria General de la Seguretat Social, i no tenir deutes de cap mena amb la Generalitat de Catalunya.
g) Les altres obligacions que preveuen la normativa vigent en matèria de subvencions i aquestes bases reguladores.
La resolució de concessió d'aquests ajuts es pot modificar en cas d'alteració de les condicions que van determinar l'atorgament, siguin les relatives a la persona beneficiària o com a conseqüència d'una decisió de l'Administració, o l'obtenció concurrent d'altres ajuts.
Revocació i reintegrament de les quantitats percebudes indegudament
15.1 L'òrgan concedent, amb la tramitació prèvia del procediment legalment establert, ha de revocar totalment o parcialment les subvencions concedides amb l'obligació per part de la persona beneficiària de retornar l'import rebut i de pagar l'interès de demora corresponent en els supòsits previstos al text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i a la Llei 38/2003, de 17 de novembre, general de subvencions.
15.3 També escaurà el reintegrament de les quantitats percebudes i l'exigència de l'interès de demora corresponent, des del moment del pagament de l'ajut fins a la data en què s'acordi que escau el reintegrament, en els casos que estableixen l'article 37 de la Llei 38/2003, general de subvencions, i l'article 99 del Decret legislatiu 3/2002, de 24 de desembre, pel qual s'aprova el text refós de la Llei de finances públiques de Catalunya.
En el cas dels ajuts a les primes de les assegurances a què fa referència l'apartat 2 b) d'aquestes bases reguladores, també escau el reintegrament si se superen els límits que estableix l'article 3.2 del Reglament (CE) 1408/2013 de la Comissió, de 18 de desembre, sobre l'aplicació dels articles 107 i 108 del Tractat CE als ajuts de minimis en el sector de la producció de productes agrícoles, i d'acord amb el que estableix l'article 6.1 del mateix Reglament.
15.4 El reintegrament de les quantitats percebudes indegudament es regeix per l'establert en el Decret legislatiu 3/2002, de 24 de desembre, i per allò que resulti aplicable de la Llei 38/2003, de 17 de novembre, i les normes de desenvolupament.
Els òrgans competents del DARP tenen la facultat de realitzar els controls que considerin necessaris per comprovar les dades que justifiquen l'atorgament de l'ajut, i d'inspeccionar les actuacions objecte de l'ajut per comprovar que compleixen la seva destinació i els requisits i compromisos establerts en aquestes bases reguladores.
El règim sancionador aplicable a aquesta línia d'ajuts és el que preveuen el Decret legislatiu 3/2002, de 24 de desembre, la Llei 38/2003, de 17 de novembre, i la Llei 30/1992, de 26 de novembre, sens perjudici de les especialitats que puguin derivar de la normativa sectorial aplicable.
Les dades de caràcter personal que les persones beneficiàries han de facilitar per obtenir la subvenció sol·licitada s'inclouen al fitxer de Gestió d'ajuts agrícoles i ramaders de la Direcció General de Desenvolupament Rural, regulat a l'Ordre AAR/222/2013, de 12 de setembre, de regulació dels fitxers de dades de caràcter personal gestionats pel Departament d'Agricultura, Ramaderia, Pesca i Alimentació i l'Institut Català de la Vinya i el Vi (DOGC núm. 6468, de 27.9.2013).
La seva finalitat és gestionar les subvencions que atorga la Direcció General de Desenvolupament Rural.
Les persones interessades poden exercir els drets de l'afectat mitjançant escrit adreçat al Servei d'Ajuts a la Sostenibilitat Agrària, Gran Via de les Corts Catalanes, 612-614, 08007 Barcelona.
En relació amb la publicitat dels ajuts concedits, s'estarà a l'establert a l'article corresponent de la convocatòria.
Distribució de les línies en els diferents grups
LÍNIES D'ASSEGURANÇA INCLOSES AL GRUP I
Assegurança d'explotació de bestiar boví de reproducció i producció.
Assegurança d'explotació de bestiar boví d'engreix.
Assegurança d'explotació de bestiar boví de lídia.
Assegurança d'explotació de bestiar equí.
Assegurança d'explotació de bestiar oví i cabrum.
Assegurança d'explotació de bestiar d'aviram de carn.
Assegurança d'explotació de bestiar porcí.
Assegurança d'explotació en apicultura.
Qualsevol altra línia que es creï.
LÍNIES D'ASSEGURANÇA INCLOSES AL GRUP II
Assegurança amb cobertures creixents per a explotacions de fruiters: mòdul P.
Assegurança amb cobertures creixents per a explotacions de caqui i altres fruiters: mòdul P.
Assegurança amb cobertures creixents per a explotacions de cirera: mòdul P.
LÍNIES D'ASSEGURANÇA INCLOSES AL GRUP III
Assegurança amb cobertures creixents per a explotacions de fruiters: resta de mòduls.
Assegurança amb cobertures creixents per a explotacions de cítrics: mòdul P.
Assegurança amb cobertures creixents per a OPFH i cooperatives: mòdul OP.
Assegurança amb cobertures creixents per a explotacions de conreus herbacis extensius: mòdul P.
Assegurança amb cobertures creixents per a explotacions de caqui i altres fruiters: resta de mòduls.
Assegurança amb cobertures creixents per a explotacions de conreus farratgers: mòdul P.
Assegurança amb cobertures creixents per a explotacions de conreus agroenergètics: mòdul P.
Assegurança amb cobertures creixents per a explotacions de cirera: resta de mòduls.
Assegurança amb cobertures creixents per a explotacions forestals: mòdul P.
LÍNIES D'ASSEGURANÇA INCLOSES AL GRUP IV
Assegurança amb cobertures creixents per a explotacions de conreus farratgers: resta de mòduls.
Assegurança amb cobertures creixents per a explotacions de fruita seca: mòdul P.
LÍNIES D'ASSEGURANÇA INCLOSES AL GRUP V
Assegurança amb cobertures creixents per a explotacions de cítrics: resta de mòduls.
Assegurança amb cobertures creixents per a explotacions d'olivera: mòdul P.
Assegurança amb cobertures creixents per a explotacions hortícoles sota coberta, a la península i les Balears: mòdul P.
Assegurança amb cobertures creixents per a explotacions hortícoles a l'aire lliure, de cicle primavera-estiu, a la península i les Balears: mòdul P.
Assegurança amb cobertures creixents per a explotacions hortícoles a l'aire lliure, de cicle tardor-hivern, a la península i les Balears: mòdul P.
Assegurança amb cobertures creixents per a explotacions hortícoles amb cicles successius, a la península i les Balears: mòdul P.
Assegurança amb cobertures creixents per a explotacions de multiconreu d'hortalisses: mòdul P.
Assegurança amb cobertures creixents per a explotacions de planta viva, flor tallada, planters i llavors a la península i les Balears: mòdul P.
Assegurança amb cobertures creixents per a explotacions industrials tèxtils: mòdul P.
Assegurança amb cobertures creixents per a explotacions de conreus industrials no-tèxtils: mòdul P.
Assegurança amb cobertures creixents per a explotacions de maduixot i fruits vermells, a la península i les Balears: mòdul P.
Assegurança amb cobertures creixents per a explotacions de raïm de taula: mòdul P.
Assegurança amb cobertures creixents per a explotacions de vinya a la península i les Balears: mòdul P.
LÍNIES D'ASSEGURANÇA INCLOSES AL GRUP VI
Assegurança amb cobertures creixents per a explotacions de fruita seca: resta de mòduls.
Assegurança amb cobertures creixents per a explotacions de conreus herbacis extensius: resta de mòduls.
Assegurança amb cobertures creixents per a explotacions d'olivera: resta de mòduls.
Assegurança amb cobertures creixents per a explotacions de raïm de taula: resta de mòduls.
Assegurança amb cobertures creixents per a explotacions de vinya a la península i les Balears: resta de mòduls.
LÍNIES D'ASSEGURANÇA INCLOSES AL GRUP VII
Assegurança amb cobertures creixents per a explotacions hortícoles sota coberta, a la península i les Balears: resta de mòduls.
Assegurança amb cobertures creixents per a explotacions hortícoles a l'aire lliure, de cicle tardor-hivern, a la península i les Balears: resta de mòduls.
Assegurança amb cobertures creixents per a explotacions hortícoles a l'aire lliure, de cicle primavera-estiu, a la península i les Balears: resta de mòduls.
Assegurança amb cobertures creixents per a explotacions hortícoles amb cicles successius, a la península i les Balears: resta de mòduls.
Assegurança amb cobertures creixents per a explotacions de multiconreu d'hortalisses: resta de mòduls.
Assegurança amb cobertures creixents per a explotacions de planta viva, flor tallada, planters i llavors a la península i les Balears: resta de mòduls.
Assegurança amb cobertures creixents per a explotacions industrials tèxtils: resta de mòduls.
Assegurança amb cobertures creixents per a explotacions de conreus industrials no-tèxtils: resta de mòduls.
Assegurança amb cobertures creixents per a explotacions de conreus agroenergètics: resta de mòduls.
Assegurança amb cobertures creixents per a explotacions de maduixot i fruits vermells, a la península i les Balears: resta de mòduls.
Assegurança de compensació per pèrdua de pastures.
LÍNIES D'ASSEGURANÇA INCLOSES AL GRUP VIII
Assegurança per a la cobertura de les despeses de la retirada i destrucció d'animals morts en l'explotació.
Tramitació telemàtica de sol·licituds.
En el cas que l'import total de la subvenció adjudicada sigui superior a un total de 60.000,00 euros, es requerirà un nivell alt de seguretat en la identificació i la signatura electrònica per al tràmit d'acceptació de la subvenció o bé en el tràmit de justificació.
4.2 En el cas que la persona sol·licitant sigui una persona jurídica, per realitzar la sol·licitud caldrà el certificat digital de persona jurídica o el certificat digital del representant de l'empresa, d'acord amb l'establert en el paràgraf anterior.
En el supòsit d'interrupció per circumstàncies accidentals del funcionament de la Seu, i sempre que sigui tècnicament possible, la persona usuària que hi accedeixi ha de visualitzar un missatge en què es comuniqui aquesta circumstància, indiqui els registres presencials on pot presentar la documentació alternativament i informi sobre els efectes d'aquesta interrupció del funcionament en el còmput dels terminis.
En compliment d'aquesta previsió legal, es fan públics els principis ètics i les regles de conducta als quals les persones beneficiàries d'aquestes subvencions han d'adequar la seva activitat i els efectes d'un eventual incompliment d'aquests principis.
d) Col·laborar amb l'òrgan competent en les actuacions que realitzi per al seguiment i/o l'avaluació del compliment de les obligacions establertes en les bases de la convocatòria, particularment facilitant la informació que els sigui sol·licitada per a aquestes finalitats relacionades amb la percepció de fons públics.
e) Complir les obligacions de facilitar informació que la legislació de transparència imposa als adjudicataris en relació amb l'Administració o administracions de referència, sens perjudici del compliment de les obligacions de transparència que els pertoquin directament per previsió legal, en el supòsits establerts en l'apartat quart de l'article 3 de la Llei de transparència.
En el cas d'incompliment dels principis ètics i les regles de conducta, serà d'aplicació el règim sancionador previst en la Llei 19/2014, de 29 de desembre, i les sancions que preveu l'article 84 pel que fa a beneficiaris d'ajuts públics, sens perjudici d'aquelles altres possibles conseqüències previstes a la legislació vigent en matèria de subvencions.